Komunisme ing Indonésia dikenalaké déning wong nasionalis radhikal saka Landa H.F.J.M Sneevliet kang teka ing tlatah Indonésia sapreludadi pégawai kantor dhagang ing Semarang ing taun 1913. Ora patia cetha tujuané teka, ananging dhèwèké bisa ndeleng yèn Indonésia bisa dadi tlatah suburé Komunisme. Ing wulan Mèi 1914 H.F.J.M Sneevliet karo kanca-kancané J.A Bransterder, H.W. Dekker,P. Bergsma lan A. Baars nyengkuyung ambangun kelompok ISDV (Indische Social Dhémokratische Vereeniging) ing Semarang. Kelompok Marsix pertama ing Asia Tenggara. Ing wulan Oktober, ing taun iku uga nggawé media massa, arané MEDIA BEBAS duwéni éditor Bergsma, Sneevliet lan A. Baars.[1]. Ing taun 1917 Sneevliet lan kanca-kancané wis duwé prabawa kang kuat [2]. Anggota-anggotané ISDV disusupaké ing kelompong kondang Sarékat Islam. Anggoné nyusupaké anggota ing Sarékat Islam saya suwé sang saya gedhé nganti Sarékat Islam pecah, lan dipérang dari rong kelompok, diarani Sarékat Islam Merah lan Sarékat Islam Putih. Anggotané Sarékat Islam Putih ya iku saka angggota Sarékat Islam kang isih saktujuan ora kacampur karo paham Komunis. Kelompok Sarékat Islam kang wis kacampur karo paham Komunis, mecah dadi Sarékat Islam Merah. Pangarsaning Komitèrn taun 1923 Tan Malaka nglaporaké yèn Perserikatan Komunis ing Hindia Walanda wis nganti kuwasani 20 sèksi ing Sarèkat Islam lan diandharaké yén saka 100.000 anggota Si, ana 30.000 anggota kang aktip dadi anggota Komunis. Jalaran anggotane komhnis saya radhikal, ora saithik wong kang dadi komunis ditangkapi déning pamarintah Hindia Belandha. Ing taun 1923, Darsono anggota anyar Komunis mandhégani panggabungan anggota Komunis. Saya suwé PKI kasil nyebarake komunisme ing tlatah Indonésia. Kejaba ngunu, PKI uga durung bisa ngontrol kadisiplinan uga ideologiné para anggotané. Panindakan kejem déning pamarintahan Landa marang aksi-aksi Sarékat Rakyat nyebabaké dianakaké Kongrès PKI ing wulan Désèmber 1924 ing Kotagedé, Yogyakarta. Ing kongrès iku diputusaké nglebur Sarékat Rakyat ing PKI.[2]. Taun 1924 diresmiaké ngedhegaké Parté Komunis Indonésia.